**О Т Ч Е Т ДОКЛАД**

 **ЗА ДЕЙНОСТТА НА ЧИТАЛИЩЕ „Д-р ПЕТЪР х.БЕРОН-1925”**

**ЗА 2023г.**

 Читалище „Д-р ПЕТЪР х.БЕРОН-1925” като културен институт на територията на район „Оборище” през изминалата 2023 година продължи своята дейност към задоволяване на културните интереси и потребности на хората от района.

  **Библиотеката**. През изминалата 2023 година продължи работата на библиотеката, но читателите ни и посещенията в библиотеката значително намаляха. Това е следствие на страх от новопоявилите се случаи на ковид и грипове.

 През месец февруари 2023г. закупихме 187/Сто осемдесет и седем/ броя книги на стойност 3730.21лв / Три хиляди седемстотин и тридесет лева и двадесет и една стотинка/ - със средства, отпуснати от Министерство на културата по спечелиния от нас проект, с който кандидатствахме през 2022г., но осъществяването му стана 2023г.,поради по-късното подписване на договора и реализирането на средствата.

 Така обогатихме и обновихме книжният фонд на библиотеката. Работихме с ЕТ” Фата – Искра Петрова”като доставчик по проекта.

 През месец юли кандидатствахме по проект „ Българските библиотеки – съвременни центрове за четене и информираност “ 2023г. В проекта участвахме със списък на изданията за закупуване на 213 /Двеста и тринадесет/ броя книги на стойност 4539.55лв./ Четири хиляди петстотин тридесет и девет лева и петдесет и пет стотинки/.Одобриха ни по-малко средства. Отпуснатата от Министерството на културата сума по проекта е 2723.73лв./Две хиляди седемстотин двадесет и три лева и седемдесет и три стотинки/. Поради подписване на договора едва през декември 2023г, проектът ще бъде осъществен и отчетен през 2024г.

 През 2023г. направихме абонамент на периодика за 622.70 лв. Абонирахме четири броя периодични издания – един ежедневник „Труд /от понеделник до петък/”,”Държавен вестник”,”Минаха години” и „Галерия”. Част от вноската за вестник „Галерия” в размер на 50.00 лв. са ни дарение от фирма „Доби прес“ като лоялни клиенти.

 Репарирани бяха скъсаните и повредени книги, заделени по план.

 Успяхме да направим и някои културно-масови мероприятия,между които:”Две хубави очи”- 145г. от рождението на Пейо Яворов с ученици от IЧАГ „ У.Шекспир”,отбелязване 175г. от рождението на Христо Ботев в салона на читалището,160 години от рождението на Алеко Константинов – „Щастливеца” – литературна вечер в библиотеката на читалището,Среща с Николай Русев и представяне на книгата му „Живарник”, литературно четене на сатирични творби и епиграми в литературен клуб „Дамаскин”, Празнуване на Баба Марта,честване на 145г. от освобождението на България в клуба за стари градски песни,”Жената” –

* 2 -

четене на творби, посветени на „Кл. Охридски”, съвместно с литературен клуб „Дамаскин”,Отбелязване на международния ден на книгата, Литературно четене „Великден”, посветено на пролетта и светлия християнски празник „Възнесение Христово” ,”Люти чушки” – 100 години от рождението на Радой Ралин,традиционното ”Аз мога вече да чета” – с ученици от първите класове на 112-то училище, гостували в библиотеката,отбелязване на 24 май – Ден на българската просвета и култура, Литературно утро,посветено на деня на детето, Среща с Йордан Халаков – арт-мениджър с тема „ Изкуство”,среща с Георги Кушвалиев с четене на сатирични творби,”Зимни вечери” – отбелязване на 125г. от рождението на Христо Смирненски с ученици от IЧАГ „У.Шекспир”,Среща – разговор по случай Деня на народните будители.

 През 2023г. помагахме на учениците от близките училища 112-то “Стоян Заимов”, Първо училище“Пенчо Славейков“, 38-мо “Васил Априлов”, Първа английска гимназия и Частна английска гимназия "Уилям Шекспир”, като изработвахме тематични справки и доклади, заявени от тях по телефона и на някои от тях ги изпращахме по имеилите им.

 **Детската музикална школа**.

 Важно звено в дейността на читалището съставлява работата в музикалната школа.

 Тя съдейства за откриването и развитието на младите дарования и насочването на талантливите деца към специализираните училища по изкуствата.

 През 2023 година в Музикалната школа се обучаваха 58 деца и ученици, разпределени в три класа по пиано с преподаватели Султана Марковска , Естер Гюлиян и Мари Агасян. Работата в школата е с акцент върху напредъка на всяко дете, в сближаването му с музиката, в развитието на уменията му да я изпълнява, в запознаване с отделните епохи и стилове в музикалната история и композиторите.

 В школата работят висококвалифицирани преподавателите, които се стараят всеки ученик да обикне музика.

 Мероприятия: „Черен воден заек” на гости в класа по пиано на г-жа Марковска; Празнуване на Баба Марта; „Музика, поезия и цветя” в класа по пиано на г-жа Марковска; Отбелязване на 150 години от рождението на Сергей Рахманинов;Годишен концерт на класа по пиано на г-жа Гюлиан; „Азбучна молитва” – Концерт на класа по пиано на г-жа Марковска; Празнуване Деня на детето; Годишен концерт на класа по пиано на г-жа Агасян; „В очакване на лятото”–годишен концерт на класа на г-жа Марковска; „ Коледна клавирна работилница” - концерт на класа по пиано на г-жа Мари Агасян; „Снежинкова неделна среща” в класа по пиано на г-жа Султана Марковска; „Зимен концерт” на класа по пиано на г-жа Естер

* 3 -

Гюлиан.

 Към читалището работят и следните **художествени колективи** и

 **школи:**

 **Детски хор “Пим-Пам”** с административен директор Магдалена Немцу, художествен ръководител Ирена Павлова , преподавател по театрално изкуство Анна Симова и корепетитор Диана Гергиева.

 В детски хор „Пим-Пам” участват 40 деца и ученици.

 Детски хор „Пим-Пам” е един от водещите детски хорове в България,

който популяризира естествената, неповторимата, очарователната детска интерпретация на песни в различни стилове и жанрове.Изкуството на „Пим-Пам” съчетава музика, танц и театър.С еднакво майсторство изпъл-

няват детски песни, хитове от световната поп и рок музика, съвременни преработки на български фолклор и версии на творби на големи композитори от барока до наши дни.

 Детски хор „Пим-Пам” представя българското детско хорово изкуство

в страната и навсякъде по света.

 Децата са посрещани с възторг и обич от широката публика .

 Участия на детски хор “Пим-Пам: Запис на песни, в салона на читалището;Участие в предаването на БНТ „100% будни”,Честване на 90 години от рождението на Борис Карадимчев, в кино „Одеон”;Участие по-случай Великден в храм „Св.Кл.Охридски” в ж.к.”Люлин”; Празник на район „Оборище” , в парк „Заимов”; Участие във връчване на наградите „Златно перо” на Кантус Фирмус; В честване Деня на детето в кв.”Изток”;В концерт на Алабин и Витошка ;В АРТ срещи в с.Челопеч с два концерта , 90г.Б. Карадимчев ;Концерт посветен на 90 години от рождението на Борис Карадимче в Сатиричен театър „Ал.Константинов”; В Шампионска лига” в хотел „София”; Участие в ж.к.”Люлин”за пострадалите от катастрофи – организатор СО;Участия в „Малката Кибритопродавачка” – ДМТ „Ст.Македонски”; В Коледен концерт на плувен басейн „Дианабат” ; „Отново е Коледа”- Коледен концерт в Сатиричен театър „Ал.Константинов”.

 В **школата по вокално пеене** към Детски хор „ПИМ-ПАМ”, се обучават и подготвят около 70 деца и ученици, разпределени в четири

 групи. Те попълват детски хор “Пим-Пам” и участват в концертите му. Заниманията се провеждат във вторник и петък.

 **Духов оркестър** с худ.ръководител Велислава Скрильова.

Преподаватели към оркестъра са:Петър Ризов-тромпети,алт-хорни,Симеон

* 4 -

Шишев- флейти, Михайл Михайлов – кларинети и саксофони, Емил-Джордж Атанасов – туба, тромбон, баритон/тенор-хорн/ и Юлиан Борисов – барабани. В духовия оркестър се обучават 20 ученици.

 Участия на духовия оркестър: В празника на район „Оборище” , на естрада в парк „Заимов”;Ден на отворените врати на I АЕГ; ХIV Национален преглед на ученическите духовите оркестри в гр.Вършец; Шествието на 24-ти май; Участие в изпращане на абитуриенти на I АЕГ; Участие в честване на 65 години I АЕГ; Участие в Международен балкански фестивал –Златни пясъци.Плакет и грамота; Концерт в гр.Варна; Изпращане на завършващите оркестранти; Участие в празник на духовите оркастри в Благоевград; Коледна среща на стари и нови оркестранти в актовата зала на I АЕГ;Участие в Коледен Благотворителен концерт 2023 на I АЕГ.

 **Литературен клуб “Дамаскин”** с худ. ръководител Евелина Тодорова. В него през седмица се провеждат срещи с интересни гости, разглеждат се и обсъждат творби на членовете му.

 Изяви: Среща с Николай Русев и представяне на книгата му „Живарник”; Литературно четене „Трифон Зарезан”;Жената”четене на творби, посветени на любовта и красотата на жената.Среща с доц. Петър Пламенов;Среща с Валентин Стамов- композитор и поет; Гост Ася Георгиева-Дертлиева – поетеса и историк; „ Великден” – литературно четене;Литературно четене, посветено на 24-ти май;Откриване на изложба на Александра Ивойлова в галерия „Васка Емануилова”, член на литературен клуб „Дамаскин” Литературно четене по-случай Деня на народните будители;Среща със Светлана Йонкова- член на съюза на писате-лите; Тема „Изкуство” среща с Йордан Халаков-арт мениджър;Среща с Георги Кушавлиев, четене на сатирични творби; Коледно литературно четене.

 Заниманията се провеждат първи и последен четвъртък на месеца от 14.00ч.-16.00ч. в библиотеката на читалището.

 **Школа за спортни танци за деца с** ръководител Добринка Ичева. В нея се занимават 20 деца в две групи – начинаещи и напреднали. Заниманията се провеждат в събота и неделя от 10.30 – 13.30ч.

 Клуб за спортни танци „Финес”:

 Участие в празника на район „Оборище” на естрада в парк „Заимов”; Участие в Световно състезание в Загреб – 5 златни медала в различни категории , при участие на 25 държави; В концерт по-случай Деня на детето в парк „Заимов”- радио FM; Годишно тържество; В Рим – квалификация Европейска купа; Коледно парти.

* 5 -

 **Клуб за стари градски песни”Ехо от младостта – Злати Златев”-** с председател Ана Георгиева . В него сезанимават около 30 души – пенсионери. Имат разнообразна дейност: изучават стари градски

песни, пеят, играят народни хора, празнуват годишнини, рожденни и именни дни на членове си , екскурзии и др.

 Отбелязване на 175 години от рождението на Христо Ботев; Честване на Трифон Зарезан; Честване на 145г. от освобождението на България; Пролетно тържество; Празнуване на Цветница и Великден;Честване на 24-ти май; Честване Деня на народните будители; Коледно търже-ство

 **Вокална група „Млади сърца**”- художествен ръководител Димка Пиналова .Участниците са 10 души.

 В честване на Трифон Зарезан; Пролетно тържество 24-ти май; Коледно тържество – участията са в тържествата на клуба за стари градски

песни;Тържество по случай приключване на годината.

 **Уважаеми членове на читалището,**

 В заключение искам да благодаря на членовете на Настоятелството, на всички щатни и хонорувани служители в читалището, на преподаватели-те, на ръководителите на художествени колективи, кръжоци и школи за

всеотдайната им работа, благодарение на която постигнахме тези резул-тати.

 Благодаря още веднъж на всички дарители, членовете на читалище “Д-р Петър х. Берон - 1925”, на родителите на децата за проявеното от тях разбиране и доверие към нас.

 Председател:

 /Ж.Петков/